Държавен вестник, бр. 63, 2007 г., стр. 45

Б Р О Й  63
Д Ъ Р Ж А В Е Н   В Е С Т Н И К
С Т Р .  45
7. организационно и техническо обслужване
по прилагане на ЗОП.
Чл. 33. Дирекция “Правна” извършва общо-
то правно обслужване на комисията, както и
правното обслужване във връзка с регулатор-
ната дейност на комисията, като осигурява и
подпомага дейностите по:
1. изготвяне на правни становища, необходи-
ми за издаване на актове от комисията във връз-
ка с регулаторната дейност, по постъпили проек-
ти на нормативни актове, както и по постъпили
проекти, по които се произнася комисията;
2. изготвяне на проекти на решения на ко-
мисията и заповеди на председателя;
3. изготвяне на проекти на общи и норма-
тивни административни актове, свързани с ре-
гулаторната дейност на комисията;
4. изготвяне и предоставяне за издаване или
приемане от компетентните държавни органи
проекти на подзаконови нормативни актове;
5. извършване на обществени обсъждания,
консултации и допитвания в случаите и по
процедурите, предвидени в действащото зако-
нодателство;
6. подготовка на правната обосновка при
изготвянето на нотификации и решения за оп-
ределянето на съответните пазари на електрон-
ни съобщителни мрежи и/или услуги, подлежа-
щи на регулиране, и определянето на предпри-
ятия, които имат значително въздействие вър-
ху съответния пазар, в съответствие с принци-
пите по ЗЕС и европейското право;
7. подготовка на правната обосновка при из-
готвянето на нотификации и решения за опреде-
лянето, налагането, продължаването, променя-
нето или отменянето на специфични задълже-
ния на предприятия, определени като предпри-
ятия със значително въздействие върху пазара,
за постигане на целите на закона или налагане-
то на обосновани и пропорционални временни
специфични задължения в съответствие с прин-
ципите по ЗЕС и европейското право;
8. председателство и участие в специализи-
рани комисии и провеждане на процедури за
разрешаване спорове между предприятия и
медиация;
9. участие в подготовката на документи и
провеждане на тръжни и конкурсни процедури
от комисията;
10. привеждане в съответствие с действащо-
то законодателство на проекти на подзаконови
актове, чието изготвяне е правомощие на ко-
мисията;
11. участие в изготвяне на отговори и ста-
новища по постъпили в комисията жалби, сиг-
нали, предложения и други искания по реда
на АПК;
12. провеждане на процедури по одобряване
и/или даване на задължителни указания по ти-
пови предложения за достъп и взаимно свърз-
ване, както и във връзка с изпълнение на специ-
фични задължения;
13. изготвяне на проекти на договори и ста-
новища относно тяхната законосъобразност,
оказване на правно съдействие и подпомагане
на председателя в качеството му на работода-
тел и във връзка с оперативната дейност на
комисията;
14. осъществяване на процесуалното пред-
ставителство пред органите на съдебната власт
и водене на регистри за делата, по които страна
е комисията във връзка с дела пред Върховния
административен съд, както и пред районните
и административните съдилища;
15. изготвяне на проекти на наказателни
постановления и резолюции за прекратяване
на административно-наказателното производ-
ство и водене на регистри за издадените нака-
зателни постановления и резолюции за пре-
кратяване на административно-наказателно-
то производство.
Чл. 34. Дирекция “Международна дейност и
комуникации с ЕК” осигурява дейностите по:
1. организиране на представителството и
участието на комисията в дейността на между-
народните правителствени и специализирани
организации в областта на съобщенията, както
и при провеждането на преговори по междуна-
родни споразумения;
2. координиране изработването на станови-
ща на комисията по проекти на международни
документи, както и на официални позиции на
комисията по проекти на международни доку-
менти; нотификация на комисията за работа с
международните организации;
3. участва в дейността на ръководните орга-
ни на международните организации, имащи
отношение към дейността на КРС, като асисти-
ра ръководството на комисията и при необхо-
димост го представлява;
4. подготовка на проекти за двустранни и
многостранни споразумения и работни програ-
ми с регулаторни органи, институции, органи-
зации и др., чиято дейност е сходна или има
отношение към тази на комисията, участва в
тяхното съгласуване на експертно ниво;
5. координиране обмена на информация с
ЕК и всички органи, структури, имащи отно-
шение към функциите на КРС, както и с всич-
ки международни кореспонденти (организа-
ции, регулаторни органи, институции, стан-
дартизационни институти и др.); следи за из-
пълнението на поети от КРС международни
ангажименти, вкл. такива по линия на двуст-
ранно сътрудничество;
6. оказва съдействие на специализираните
дирекции при хармонизиране на българската
регулаторна рамка с тази на ЕК и съдейства за
нейното приложение в България;
7. изготвяне на предложения за участие в
проекти и програми с международно и нацио-
нално финансиране, проучване, подготовка и
съгласуване на проектна документация, като
следва установените процедури;